Bountyskarv

Bountyskarv (Phalacrocorax ranfurlyi) er ein kystbunden sjøfugl og ein mellomstor skarv. Han er endemisk til Bountyøyane på New Zealand.

 Skildring 
mini|venstre|Eksemplar frå Auckland Museum.
Bountyskarvar er ca. 71 centimeter med kroppssvekt på 2,5 kilogram. Fjørdrakta er i svart, med kvit underside frå strupen til undergumpen. Kvite flekker på vengfjørene utgjer eit kvitt band på vengen når fuglen sit. Beina er lyseraude og auga har blå augering. Strupe og andlet får ein raud hudpose i hekketida. 

Denne arten finst berre rundt øygruppa Bountyøyane, dei er trudd å beite opp til 24 kilometer ut frå land av øygruppa.BirdLife International 2013

Bountyskarvar hekkar i koloniar i øygruppa, inkludert øya Lion Island. Reira er bygd av tang, fjører og småstein. Dei legg 2, nokre gonger 3 egg i oktober til november. 

Dei kan samle seg i flokkar på opptil 300 fuglar når dei søkjer føde, og i føda kan det inngå kråkebollar, sniglar, isopodar, småfisk og blekksprutar.

Arten har status som sterkt trua, og bestanden er estimert til 410 kjønnsmodne individ (2005), og er rekna som stabil.BirdLife International 2013

 Kjelder 

Barrie Heather og Hugh Robertson, The Field Guide to the Birds of New Zealand (revised edition), Viking, 2005 
BirdLife International (2013) Species factsheet: Phalacrocorax ranfurlyi . Henta frå http://www.birdlife.org den 17. januar 2013.
 Referansar 

 Bakgrunnsstoff 

kategori:skarvfamilien
Kategori:Fuglar endemiske for New Zealand